ОТЧЕТЕН ДОКЛАД

ЗА ДЕЙНОСТТА НА НЧ „ПРОБУДА 1929“

С. ИЗВОР ОБЩ.БУРГАС ПРЕЗ 2022 Г.

 Читалищата са създадени през Възраждането, от необходимостта на българите да си имат храм на българщината и духовно огнище сред мракобесието на робството.

 Нашето читалище, основано през месец октомври 1929 г., е юридическо лице с нестопанска цел за обществено – полезна дейност, самоуправляващо се културно – просветно сдружение. Удостоверението, издадено от Министерството на Културата, за вписване в регистъра на народните читалища в съответствие с чл. 10 ал. 1, 2 от Закона за народните читалища е под № 437 от 31. 03. 2022 г.

 **Целите** на читалището са свързани с развитието и обогатяването на културния живот и образователната дейност на населението, да запази обичаите, традициите и родовата памет, да осигурява достъп до информация. За постигането им, читалището урежда и поддържа библиотека, читалня, фейсбук страница, има певческа фолклорна група, танцов клуб, детско-юношеска група, участваща в обредите „Коледуване“ и „Лазаруване“ и е отворено за създаване на клубове по интереси. През месец септември 2022 г. към читалището се сформира клуб по йога, който се ръководи безплатно от г-жа Роси Иванова и има много добра посещаемост. Подредена е етнографска сбирка и се осъществява краеведска дейност.

 **Дейности на читалището:**

 **Библиотечна дейност:** През 2022 г. са регистрирани 90 броя читалищни члена, с платен членски внос. Потребители на библиотечни документи са 188 души, които са заели 516 броя книги. Библиотеката има 690 посещения, а организираните събития са посетени от 1135 души. Библиотечния фонд към 31. 12. 2022 г. наброява 9331 библиотечни единици. Подреден е систематично-азбучно, по авторска фамилия. Разделен е на раздели: отраслов, детски, краеведски, българска и чужда художествена литература. Дарените книги са 459 броя от дарителите: г-жа Златка Евтимова, г-жа Пенка Цъцарова, г-жа Иринка Русева, г-жа Добринка Каракадиева, г-жа Иванка Михалева, г-жа Недка Ананиева, г-ца Светлана Кантарджиева, г-жа Гинка Каловска, г-жа Славея Георгиева, г-жа Димитринка Цветкова и г-жа Таня Стоянова – Рангелова. Изказваме им голяма благодарност! Кандидатствахме по проекта на Министерството на Културата „Българските библиотеки – съвременни центрове за четене и информираност“, разработен и осъществен от председателя на читалището – г-жа Таня Стоянова-Рангелова. Бяхме одобрени за сумата 1378,03 лв. и закупихме 113 заглавия представляващи детска и учебна литература и най-четените съвременни български и чужди автори. За обработката на книгите помогна г-жа Янка Стоянова.

* 2 -

 Активни читатели на библиотеката са: учениците Анастасия Димитрова, Йоана Еленкова, Кристалина Узунова, Божидар Димитров и Валентин Динков. Най-много книги през 2022 г. /по 108 броя/ са прочели Радка Евтимова и Димка Иванова, следвани от Златка Евтимова / 56 бр./, Димитринка Цветкова /40 бр./. С по около 20 прочетени книги са: Лучка Христова, Мария Кралева, Маргарита Богданова, Пенка Цъцарова, Гергана Цъцарова, Таня Динева, Иван Петков, Иванка Пчеларова, Керанка Георгиева, Теменужка Цанева, Станка Димитрова.

 През изминалата година бе направена инвентаризация, пренареждане и укрепване на стелажите на отрасловата, детската и българската художествена литература. Помощ на библиотекаря указаха г-жа Димка Иванова и г-жа Тинка Стамболиева.

 **Организационна дейност:** Основни насоки, препоръки, консултации и информация получаваме от главните експерти г-жа Даниела Йотова /светла и памет/ и г-жа Велислава Биволарова от Регионалния експертно консултантски информационен център „Читалища“ към Община Бургас. Поддържаме контакти със секретарите на читалищата в Община Бургас и гр. Малко Търново. На местно ниво активно си сътрудничим с кметството, пенсионерския и тракийския клубове с председатели г-жа Гинка Чолакова и г-н Иван Петков. Избраното от Общото събрание на 12. 03. 2021 г. настоятелство на читалището, в лицето на Таня Рангелова – председател и членове Василка Борсукова и Донка Грудева, съдейства и участва във всички мероприятия и създава условия за успешното им реализиране. Помощ в читалищната дейност указват Иванка Вълчанова, Николинка Ингилизова, Сийка Градева, Маргарита Богданова, Мария Бахчеванова, Виолета Стаматова, Тинка Стамболиева, Иринка Русева, Пенка Карайотова, Златка Евтимова, Тодорка Бахчеванова, Гинка Чолакова, Станка Маноилова, Златка Каловска, Екатерина Стоянова, Гергана Вълкова и други. В организирането на Лазаровден и Коледа голяма помощ указват Кристияна Стоянова и Йоан Дунчев. На 18 март 2022 г. НЧ „Пробуда 1929“ с. Извор, проведе годишно – отчетно събрание, на което бе отчетена дейността през 2021 г. и приет плана за 2022 г. На 9 и 10.май.2022 г. секретаря на читалището Екатерина Стоянова и члена на настоятелството Василка Борсукова бяха на обучителен семинар на тема „Читалищните библиотеки и салони – пространство за култура, образование и граждански инициативи“ в гр. Пещера, организиран от Общински читалищен съюз, РЕКИЦЧ Бургас и РЕКИЦЧ Пазарджик.

 През 2022 г. реализирахме и отчетохме проекта „Популяризиране на автентични странджански народни песни“, по който спечелихме финансиране през 2021 г. от Национален фонд „Култура“ по програма „Подкрепа на частни организации в областта на любителското изкуство 21“. Въпреки грипните епидемии и забраните

 -3-

покрай КОВИД 19, фолклорната ни група „Дъбравка“ с ръководител Донка Грудева, се мобилизира и с високо чувство за отговорност осъществи проекта. Ръководител беше

секретаря на читалището Екатерина Стоянова, художествен ръководител – Донка Грудева -ръководителя на певческата ни група и счетоводител – Теменужка Цанева.

Целта на проекта бе да бъдат записани на диск 10 странджански песни, изпети от нас и да се разпространят и популяризират сред колкото се може по-голяма аудитория, за да се популяризира странджанската песен.

Съставихме график на дейности и матрица за бюджет, които стриктно спазвахме. Според условията в договора, изработихме сукмани и елеци за групата, направихме снимки за обложката на диска, на 10. 04. 2022 г. направихме запис на песните, които рекламирахме в печатни и електронни медии. На 09.09.2022 г. направихме заключителен концерт на сцена „Охлюва“ в Морската градина на гр. Бургас с вход свободен за всички любители на странджанската музика. Осигурихме транспорт за жителите на селата Извор, Маринка и Твърдица. Концерта, освен в медиите, бе рекламиран с големи осветени постери по централните спирки на гр. Бургас. Лично връчихме по 1 диск и покана за концерта на кмета, зам. кметовете и началниците на отдели в Община Бургас, но концерта ни не бе уважен от нито един от тях. Изказваме благодарност на нашия кмет – г-н Владо Стоянов, който ни оказваше безвъзмездна помощ във всички етапи по изпълнението на проекта. Благодарим за присъствието и подкрепата на ръководството на СП 2004 Бургас, на колегите от читалищата в общината и от гр. Малко Търново, които участваха в концерта. Благодарим и на групите на пенсионерските клубове от Маринка и Твърдица и танцьорките от Крайморие. За рекламата на проекта помощ оказа и председателя на ПК с. Извор – г-жа Г. Чолакова. Художественият ръководител г-жа Донка Грудева, осигури музикалния съпровод на групата, което се оказа, че не е никак лесно. На акордеона свири Радостин Лалов, а на гайдата – Димитър Зайчев. След концерта се засили интереса към фолклорната ни група. Г-н Жоро Янакиев – водещ в БНР Бургас, на 24.09.22 г. посвети предаването си „Странджа пее“ на нас, като покани част от състава в студиото за събеседници и представи песни от диска ни. На 12.10.2022 г., водещия на предаването „По първи петли“ от БНР Пловдив, г-н Николай Чапански излъчи наши песни и интервю със секретаря на читалището. А режисьора от гр. Казанлък, г-н Петър Марчев, ни намерил в интернет и ни покани да участваме в кастинга за финансиране на филма му от фонд „Култура“ Община Бургас. Издаването на аудио диска бе отразено от телевизия СКАТ и други печатни и електронни медии. В края на месец ноември 2022 г. счетоводителя на проекта отчете счетоводните документи в срока по договора. По повод 90 години от рождението на бургаския композитор Тончо Русев, Община Бургас ни подари книга-музикална школа, съдържаща 12 негови песни и 2 бр. компактдискове.

 **Краеведска дейност:** Наред с опазването и възпроизвеждането на някои от традиционните обичаи, читалището събира материали за хора с корени от село Извор, които са творци и спортисти. Продължаваме събирането на данни за родовете в селото

 -4-

ни. Помощ ни оказват г-жа Мария Кралева и г-жа Станка Маноилова, а за обичаите се консултираме с г-жа Златка Иванова, Стоянка Фучеджиева, Тонка Айрянова, Василка

Борсукова и други, за което им благодарим. Г-жа Тонка Щерева направи дарение на автентичен шаяк, за да ушием юмурлуци, а г-жа Стоянка Манолова дари 10 броя геги, лакирани от момчетата, които коледуват. Тази година коледуваха 16 момчета и отделиха по 10.00 лв. от събраните пари за читалището – 160,00 лв., а

лазарките бяха 22 момичета и отделиха по 5 лв. за читалището – 110,00 лв., към които прибавихме собствени средства и ушихме предни престилки за 5 детски сукмана. Г-жа Екатерина Георгиева Стоянова дари 2 детски сукмана с ризи, на стойност 200 лева.

 **Културно – масова дейност:** изпълнява се по план, приет на годишно-отчетното събрание.

06. 01. 2022 г. – отбелязахме 174-та годишнина от рождението на Христо Ботев с табло

21. 01. – Празнувахме „Бабинден“ в пенсионерския клуб с обряд и почерпка

18. 02. – 149 г. от обесването на Васил Левски – табло и рецитал

01. 03. – направа на мартенички от деца под наставленията и указанията на Иванка Вълчанова и Николинка Ингилизова; Ден на самодееца – почерпка с битовата група и част от танцовия клуб.

02. 03. – Честване на 144 год. от Освобождението **от турско робство** с изложба на гоблени и плетиво и рецитал. Гост на тържеството беше кмета ни Владо Стоянов, а изложбата подредихме с творения на Василка Борсукова, Иванка Вълчанова, Светлана Зотева, Николинка Ингилизова, Иринка Русева.

09. 03. – Тържествено отбелязване „Денят на жената“ с диджей Радостин Лалов.

25. 03. – Посрещане на Първа пролет

02. 04. – Поход с децата до местността „Калето“, където е имало тракийско укрепление и селище и местността „Чучурката“

16. 04. – Лазаровден – 22 момичета в народни носии посетиха всички къщи в селото и пяха лазарски песни

23. 04. – събота, преди Великден – в двора на читалището проведохме конкурс за най-красиво боядисано яйце. Жури, с председател Василка Борсукова, награди победителя. За всички имаше награди за участие. За провеждането на конкурса, кмета на селото ни, г-н Владо Стоянов, дари 100 лева, с които закупихме яйца, бои, подаръци и почерпка за децата.

27-29. 04. – Екскурзия, организирана за членовете на читалището до с. Добърско в Рила, гр. Сандански, гр. Мелник, Роженски манастир, с. Златолист, местността Рупите, гр. Струмица, Самуилова крепост, Рилски манастир.

04. 05. – Национален тракийски фолклорен събор „Гергьовден“ гр. Поморие, където нашата група „Дъбравка“ с художествен ръководител Донка Грудева, се класира на второ място.

24. 05. – Ден на Българската писменост и култура – венец и табло

27–28. 05. – Традиционен събор на село Извор с народни борби и програма с участието на Недка Ананиева, поетеса живуща в с. Извор, изпълнение на 3 песни от ФГ „Дъбравка“ и концерт на фолклорната певица Катя Георгиева с оркестър „Приятели“, с финансовото участие на Общински фонд „Култура“ Бургас / общинската субсидия/.

01. 06. – Забавни игри, рисунки и песни с децата от селото в двора на читалището.

02. 06. – ФГ „Дъбравка“ участва в Петнадесети регионален тракийски християнски фолклорен събор „Спасовден“ гр. Ахелой.

 -5-

24. 06. – Еньовден – изплетен венец от билки сложихме над вратата, за да минаваме под него за здраве и пяхме тематични песни с членовете на читалището и пенсионерския клуб

30. 06. – 20 години от смъртта на Николай Хайтов – табло и подреден кът с негови книги

08. 07. – 145 г. от рождението на Елин Пелин – литературно четене

20. 07. – „Илинден“ – посещение на манастира „Св. Илия“ край село и раздаден курбан от риба в пенс. Клуб от отец Николай

12. 08. „Ден на динята“ – Тържество на площада, осъществено с подарените дини от изворските производители: Владо Стоянов, Янко Евтимов, Антон Георгиев, Тодор Грудев, Венцислав Вълчанов. Имаше състезания и игри за децата, песни и хора за възрастните. Нашата група „Дъбравка“ изпълни 3 песни и веселието продължи с певицата Галя Гильова и оркестър приятели. Голяма благодарност изказвам на активните членове на читалището за участието им в подготовката и осъществяването на празника.

24. 08. – Телевизия СКАТ – Бургас, направи запис на репетиция на ФГ „Дъбравка“, като г-жа Чолакова разказа историята на групата, който бе излъчен в новините на 07. 09. 2022 г.

06. 09. – Табло за Съединението на Княжество България с Източна Румелия

09. 09. – Заключителен концерт на ФГ „Дъбравка“ на открита сцена „Охлюва“ в морската градина на гр. Бургас, с който приключиха дейностите по проекта на читалището, финансиран от Национален фонд „Култура“ към Министерството на Културата.

23. 09. – Тържество за Независимостта на България с рецитал и патриотични песни, преклонение пред плочите с имената на загиналите във войните изворци.

15. 10. – Участие на ФГ „Дъбравка“ в Тракийския фолклорен събор на Минерални бани Бургас

16. 10. – Екскурзия до крепост „Кабиле“, гр. Сливен и гр. Ямбол

31. 10. – Честване на „Денят на Народните будители“ – среща с поетесите Недка Ананиева, Ирина Шопова и тяхното творчество. Рецитиране на стихотворенията на Никола Прокопов. Гост – кмета на селото Владо Стоянов

21. 11. – Честване на „Денят на християнското семейство“ с изложба на гоблени, плетива на 1 и 2 куки, рецитал и почерпка

10. 12. – Запалване на Коледните светлини – тържество, организирано съвместно с кметството, на площада пред кметството. Водеща – Златка Каловска. Кмета поздрави гостите на тържеството. Новогодишни стихчета рецитираха Кристалина Узунова, Анастасия и Габриела Димитрови. Коледарски песни пяха Тодор Грудов и Жеко Петков. Три песни изпя група „Дъбравка“ с ръководител Донка Грудева.

24. 12. – Бъдни вечер – Коледарска група от 16 момчета обиколи къщите и благославя стопаните.

 Членовете на читалището участват и в мероприятията на Тракийския и Пенсионерския клубове.

 През месец декември 2022 г. семейство Вилияна и Митко Павлови дариха климатик, който поставихме в стаята за тихи игри. Сега трябва да закупим и врата за същата стая. Кметство с. Извор, в лицето на кмета Владо Стоянов, закупи мощен климатик за танцовата зала и вече залата се ползва и през зимата. С тези дарения се реши проблема с отоплението на читалището.

 През 2023 г. в библиотеката ще се направи инвентаризация на чуждата художествена литература и ще се работи по новия календарен план.

 Благодаря на всички дарители и членове на НЧ „Пробуда 1929“ с. Извор, общ. Бургас!

 Изготвил: читалищен секретар Екатерина Стоянова

 Председател: Таня Иванова Стоянова - Рангелова

НАРОДНО ЧИТАЛИЩЕ „ПРОБУДА 1929“ - С. ИЗВОР, ОБЩ. БУРГАС

 ЕИК 000045732, 0889129085, chitalishteizvor1929@abv.bg

ПРОЕКТО – ПЛАН СМЕТКА ЗА ДЕЙНОСТТА НА НЧ „ПРОБУДА 1929“ С. ИЗВОР

 ПРЕЗ 2023 ГОДИНА

1. **УВОД**

 Народно читалище „Пробуда 1929“ с. Извор е създадено през 1929 г. като самоуправляващо се културно-просветно сдружение на жителите на с. Извор. В дейността му могат да участват всички лица, независимо от тяхната народност, етническа принадлежност, лично и обществено положение и имуществено състояние.

Читалището е единствения духовен културно-образователен център в с. Извор. Като пазител на традиции, фолклор и морални ценности, неговото съществуване и развитие са от ключово значение за селото.

1. **АНАЛИЗ**

СИЛНИ СТРАНИ:

* Ползване на целия втори етаж от масивна общинска сграда
* Съхранени през годините обичаи в село Извор
* Богат опит в провеждането на културно-масова дейност
* Отлично взаимодействие с местната власт, пенсионерския и тракийския клубове
* Поддържане на певческия и танцовия фолклорни състави, коледарската и лазарската групи и заниманията по здравословна практика.

СЛАБИ СТРАНИ:

* Липса на средства за оценка на енергийната ефективност на сградата
* Не е осигурен достъп за инвалиди до читалището
* Недостатъчен материален ресурс за обновяване на библиотечния фонд, за организиране на школи и кръжоци, за организиране на фестивали, изложби и други с гостуващи културни дейци, за закупуване на женски и мъжки носии
* Недовършен ремонт на стария киносалон, чиято сцена се ползваше от читалището.

 - 2 -

ПРЕДИМСТВА:

* Читалището е единственото духовно, културно и образователно средище в селото
* Запазва народните традиции и фолклор
* Създава връзка между поколенията.

 ЗАКОНОВА БАЗА:

* Закон за Народните читалища
* Закон за Обществените библиотеки
* Устава на читалището.

 МИСИЯ:

 Като единствена културна и образователна институция в селото, нашата мисия е да се борим за запазване и проспериране на читалището, защото то е пазител на традиции, фолклор, морални ценности и неговото съществуване и просперитет са от ключово значение за живота на селото.

 ВИЗИЯ И ЦЕННОСТИ:

 Повишаване на духовните, културните, образователните и моралните ценности на жителите на селото.

 Популяризиране на запасените традиции и обичаи.

1. ОСНОВНИ ЦЕЛИ
* Да задоволява потребностите на населението на село Извор, свързани с развитие и обогатяване на културния му живот и образователна дейност.
* Да работи за запазване на обичаите и традициите.
* Да възпитава и утвърждава национално самосъзнание.
* Да осигурява достъп до информация.
* Да буди и развива стремежа на подрастващите към знание и просвета.

 - 3 –

4. ДЕЙНОСТИ

 БИБЛИОТЕЧНО – ИНФОРМАЦИОННА:

* Обновяване на библиотечния фонд, съобразен с различните категории читатели
* Периодично подреждане на библиотечния фонд, да се уведомяват редовните читатели за новополучена литература
* Поддържане на електронно – информационни мрежи.

 КУЛТУРНО – МАСОВА ДЕЙНОСТ:

 Поддържане на фолклорния и танцовия състави, лазарската и коледарската групи, продължаване на упражненията по лечебна практика и разкриване на други според интересите на хората, включване на по-голям брой ученици в рециталите.

 КРАЕЗНАНИЕ, КРАЕВЕДСКА ДЕЙНОСТ:

* Опазване и поддържане на етнографската сбирка
* Отбелязване на дати и събития, свързани с местната и националната история и традиции
* Събиране на сведения за издаване на Родова книга на село Извор.

УЧАСТИЕ В ПРОЕКТИ И МЕСТНИ ПАРТНЬОРСКИ ПРОГРАМИ

КУЛТУРЕН КАЛЕНДАР ЗА 2023 ГОДИНА:

Културният календар на НЧ „Пробуда 1929“ за 2023 г. включва отбелязване на дати от националния и местен културен календар, с активното участие на ученици, певческия и танцовия състави към читалището. С най-голямо значение за местните жители е празника на селото – народния събор на село Извор, който традиционно се провежда на 24-ти май и включва богата фолклорна и спортна програма. Във финансирането му се включват много доброволци и местния бизнес, а Община Бургас участва със средства по „Културна програма“. Като традиция се утвърди и честването на „Денят на динята“.

1. 01. – 160 г. от рождението на Любомир Милетич /1863 – 1937/ – обсъждане на книгата му „Разорение на тракийските българи 1913 г.“

06. 01. – 175 г. от рождението на Христо Ботев / 1848 – 1876 /-витрина

13. 01. – 130 г. от рождението на Алеко Константинов /1863 – 1897/ - литературно четене на негови творби

 - 4 –

21. 01. – Ден на родилната помощ /Бабинден/ - ритуал и тържество

18. 02. – 150 г. от обесването на Васил Левски – рецитал и витрина

01. 03. – Баба Марта – изработване на мартенички от децата

 Ден на самодееца – отпразнуване с певческия и танцовия състави

 03.03. – 145 г. от Освобождението от турско робство – рецитал и музикална програма

 08. 03. – Международен ден на жената – празник с жените от селото

 21. 03. – Световен ден на поезията – от 1999 г. – литературно четене

 22. 03. – Първа пролет – излет край село

 02. 04. – Международен ден на детската книга – среща на децата с герои от приказки

 08. 04. – Лазаровден – Лазаруване на момичетата из селото, облечени в народни носии и изпълняващи обредни песни и танци

 15. 04. – Велика събота – Конкурс за красиво боядисано великденско яйце

 22. 04. - 100 от рождението на Радой Ралин – витрина

 11. 05. – Професионален празник на българските библиотекари от 2006 г.

 24. 05. – Ден на славянската писменост, на българската просвета и култура – провежда се традиционния народен събор на с. Извор с фолклорна програма и народни борби

 01. 06. – Ден на детето – организиране на празник за децата в парка на селото

 18. 06. – 100 г. от смъртта на Христо Смирненски / 1898 – 1923/ - рецитал

 20. 07. – Илинден – традиционно отбелязване на празника в параклиса „Св. Илия“ край с. Извор

 11. 08. – Ден на динята – детско парти и фолклорен концерт на площада

 06. 09. – Съединение на Княжество България с Източна Румелия – тържество в двора на читалището, съвместно с тракийския и пенсионерския клубове

 22. 09. – 115 г. от провъзгласяване на Независимостта на България /1908 г./ - витрина

 01. 10. – Празник на българските певци и музиканти, Международен ден на музиката, Международен ден на възрастните хора /от 1991 г./ - тържество, съвместно с пенсионерския клуб

 - 5 –

 Месец октомври – организиране на екскурзия из България

1. 11. – Ден на народните будители – тържество

21. 11. – Ден на християнското семейство – тържество

06. 12. – Никулден – запалване на Коледните светлини

24. 12. – Бъдни вечер – Коледуване – момчета, облечени в коледарски носии, посещават домовете, като пеят коледарски песни и наричат за здраве и плодородие.

 МАТЕРИАЛНО – ТЕХНИЧЕСКА БАЗА

 През 2023 г. читалището ще трябва да закупи и постави врати на мястото на изкъртените, да закупи и постави огледала в танцовата зала и да се осигури отоплението и. Читалището се нуждае и от вътрешно боядисване.

 ФИНАНСИРАНЕ НА ДЕЙНОСТИ

 Финансирането на читалищната дейност е обвързана пряко с държавната и общинската субсидии и приложеното предложение би претърпяло изменение при промяна на финансовата помощ.

 ПРИХОДИ:

Държавна субсидия 17 000,00 лв.

Допълваща субсидия 1 000,00 лв.

Членски внос 400,00 лв.

Всичко: 18 400,00 лв.

 РАЗХОДИ:

ФРЗ 16 000,00 лв.

Културни дейности 1 400,00 лв.

Книги и библиотечни материали 240,00 лв.

Интернет услуги 400,00 лв.

Счетоводни услуги 300,00 лв.

В и К 60,00 лв.

Всичко: 18 400,00 лв.

 Председател: …………………/Таня Стоянова-Рангелова/

ОДОБРИЛ:

Г-жа Саватева

Зам. Кмет „Култура, туризъм и спорт“

 ПЛАН – СМЕТКА

 ЗА КУЛТУРНИТЕ ПРОЯВИ НА НАРОДНО ЧИТАЛИЩЕ

 „ПРОБУДА 1929“ С. ИЗВОР, ОБЩ. БУРГАС ЗА 2023 ГОДИНА,

 СУБСИДИРАНИ ОТ ОБЩИНА БУРГАС

 МЕСЕЦ МАЙ

 24 МАЙ – ДЕН НА СЛАВЯНСКАТА ПИСМЕНОСТ, НА БЪЛГАРСКАТА ПРОСВЕТА И КУЛТУРА И ПРАЗНИК – СЪБОР НА РОДНОТО СЕЛО, КОЙТО ПО ТРАДИЦИЯ СЕ ОТБЕЛЯЗВА С КОНЦЕРТНА ПРОГАМА И НАРОДНИ БОРБИ

1. Озвучаване на празничен концерт ……………………. 300,00 лв.
2. Концертна програма ………………………………………… 700,00 лв.

 Общо: ……………………………………………… 1 000,00 лв.

Словом: Хиляда лева.

Председател: …………………… / Таня Стоянова – Рангелова /